CELEX: C2005/193/33
Language: sl
Date: 2005-08-06 00:00:00
Title: Zadeva C-249/05: Tožba Komisije Evropskih skupnosti proti Republiki Finski, vložena dne 15. junija 2005

6.8.2005   
            
            
               SL
            
            
               Uradni list Evropske unije
            
            
               C 193/21
            
         Tožba Komisije Evropskih skupnosti proti Republiki Finski, vložena dne 15. junija 2005
   (Zadeva C-249/05)
   (2005/C 193/33)
   Jezik postopka: finščina
   Komisija Evropskih skupnosti, ki jo zastopata D. Triantafyllou in I. Koskinen, z naslovom za vročanje v Luxembourgu, je dne 15. junija 2005 pri Sodišču Evropskih skupnosti vložila tožbo proti Republiki Finski.
   Tožeča stranka Sodišču predlaga, naj:
   
               1.
            
            
               ugotovi, da je Republika Finska kršila obveznosti iz členov 21 in 22 Šeste direktive Sveta 77/388/EGS z dne 17. maja 1977 (1) o davku na dodano vrednost in iz členov 28 ES in 49 ES, s tem da je davčnemu zavezancu nerezidentu, ki na Finskem opravlja obdavčljive transakcije in ima sedež v drugi državi članici ali tretji državi, s katero obstaja sporazum o vzajemni upravni pomoči, katerega področje uporabe ustreza Direktiva 76/308/EGS (2) o vzajemni pomoči pri izterjavi terjatev, ki izhajajo iz prelevmanov, carin in drugih ukrepov ter Uredba Sveta (ES) št. 1798/2003 z dne 7. oktobra 2003 (3) o upravnem sodelovanju na področju davka na dodano vrednost in razveljavitvi Uredbe (EGS) št. 218/92, nalaga dolžnost imenovanja zastopnika.
            
         
               2.
            
            
               Republiki Finski naloži plačilo stroškov postopka.
            
         Tožbeni razlogi in bistvene trditve
   V skladu s členom 21(2) šeste direktive Sveta 77/388/EGS o davku na dodano vrednost naj države članice gospodarskemu subjektu nerezidentu, ki naj bi imel sedež v drugi državi članici, ne bi mogle določati imenovanja davčnega zastopnika. Imenovanje davčnega zastopnika naj bi bilo v primeru gospodarskega subjekta nerezidenta samo prostovoljno.
   Finska zakonodaja v tem oziru predvideva naslednje:
   a) Če naj gospodarski subjekt ne bi bil davčni zavezanec s sedežem na Finskem bi bil dolžan davek na dodano vrednost plačati naročnik storitve („obratna davčna obveznost“); b) če bi imel gospodarski subjekt, ki nima sedeža na Finskem, možnost registrirati se kot davčni zavezanec, bi bil v teh primerih dolžan imenovati davčnega zastopnika na Finskem.
   Finski sistem imenovanja davčnega zastopnika naj ne bi bil skladen s pravom Skupnosti. Zavezujoča obveznost imenovanja davčnega zastopnika naj bi kršila člen 21(2) Šeste direktive o davku na dodano vrednost.
   Finski sistem bi lahko gospodarskemu subjektu nerezidentu nudil možnost registrirati se kot davčni zavezanec, vendar Republika Finska izvrševanja te možnosti ne bi smela pogojevati z izpolnitvijo zavezujoče obveznosti imenovanja davčnega zastopnika, kar bi bilo v nasprotju s Šesto direktivo o davku na dodano vrednost in z namenom Direktive 2000/65/ES (4), kot tudi z načeli prostega pretoka blaga in storitev, potrjenih s Pogodbo ES.
   
      (1)  Direktiva Sveta (77/388/EGS) z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (77/388/EGS), UL L 145, str. 1.
   
      (2)  UL L 73, str. 18.
   
      (3)  UL L 264, str. 1.
   
      (4)  Direktiva Sveta 2000/65/ES z dne 17. oktobra o spremembi direktive 77/388/EGS v zvezi z določanjem osebe, ki je dolžna plačati davek na dodano vrednost.